Jasna Diklić

Jasna Diklić (rođena 8. marta 1946) bosanskohercegovačka je pozorišna i filmska glumica.

 Biografija 
Jasna Diklić je rođena 8. marta 1946. godine u Sarajevu. Kao kći glumice i lutkarske rediteljice Amalije praktično je prohodala u teatru, no, svoje prve glumačke korake načinila je na sceni sarajevskog Malog pozorišta gdje se odvijala praktična nastava znanog Dramskog studija Festivala malih i eksperimentalnih scena MESS, čijoj je prvoj generaciji i sama pripadala, da bi glumu diplomirala na Odsjeku scenskih umjetnosti Filozofskog fakulteta u Sarajevu.

Jasna Diklić je direktorica Internacionalnog festivala srednjoškolskog teatarskog stvaralaštva JUVENTAFEST koji je osnovan 2013g.

Prvi profesionalni angažman dobila je u Narodnom pozorištu u Banjoj Luci, 1969. godine, no, ubrzo se vraća na matičnu scenu Malog pozorišta koje će promijeniti ime u Kamerni teatar 55. Do 1992. godine na ovoj sceni ostvarila je na desetine uloga među kojima su nezaboravnim ostale one u Zagrljenicima Miodraga Žalice, Djelovanju gama zraka na čudovišne nevene Paula Sindela, Brisanom putu Milice Novković, Plavoj Jevrejki Isaka Samokovlije, kao i uloge u Vrhu Safeta Plakala u režiji Dubravka Bibanovića 1977. i Lutkinom bespuću Safeta Plakala u režiji Vladimira Milčina 1991. godine.

Oba lika, prema riječima autora, pisana su upravo za Jasnu Diklić i otuda i vodi porijeklo njegovo opredjeljenje da u ratu, pišući sa režiserom Dubravkom Bibanovićem tekst prve predstave tek osnovanog SARTR-a, Sklonište, kultni lik ove groteske Minu Hauzen profilira prema glumačkoj mjeri i glumačkom habitusu Jasne Diklić. Jasnina  kreacija lika Mine Hauzen u Skloništu (koje je doživjelo 110 izvođenja u zemlji i 27 u inostranstvu), ponukala je Plakala da pred kraj rata napiše i njegovo drugo poglavlje pod naslovom Memoari Mine Hauzen koje će u režiji Zorana Bečića biti praizvedeno kao prvi mirnodopski projekat SARTR-a. Za ovu ulogu proglašena je Ženom 1997. godine u umjetnosti BiH.

ULOGE U TEATRU, izbor

godina, teatar, uloga, reditelj 

1969, Poslije pada, Narodno pozorište Banja Luka, Predrag Dinulović

1972, Uticaj gama zraka na sablasne nevene, Tili, Kamerni teatar 55, Žarko Petan

1974, Kata Kapuralica, Mare, Kamerni teatar 55, Marko Fotez

1976, Hedda Gabler, gospođa Elvsted, Kamerni teatar 55, Mato Milošević

1981, Brisani put, Milina, Kamerni teatar 55, Slobodan Unkovski

1988, Plavokosa jevrejka, Hanuca, Kamerni teatar 55, Mira Erceg

1991, Lutkino bespuće, Nadežda, Kamerni teatar 55, Vladimir Milčin

1993, Sklonište, Mina Hauzen, Sarajevski ratni teatar, Dubravko Bibanović

1995, Pješice, seljanka, Kamerni teatar 55, Dino Mustafić

1996, Memoari Mine Hauzen, Sarajevski ratni teatar, Zoran Bečić

1996, Marija Terezija, Marija Terezija, Kamerni teatar 55, Gradimir Gojer  

1997, Kralj umire, kraljica Margareta, Kamerni teatar 55, Dino Mustafić

1998, Pucanje duše, Hida, Kamerni teatar 55, Aleš Kurt

2000, Grad snova, prijateljica, Narodno pozorište Tuzla, Adis Bakrač

2001, Predsjednice, Erna, Kamerni teatar 55, Dino Mustafić

2005, Četvrta sestra, Babuška, Kamerni teatar 55, Dino Mustafić

2007, Ženidba, Fjokla Ivanovna, Narodno pozorište Sarajevo, Petar Veček

2010, Kamen, Vita, Kamerni teatar 55, Dino Mustafić

2011 Šta smo to učinili ,Kamerni teatar 55,Dino Mustafić

2013 Terorizam,Kamerni teatar 55, Dino Mustafić

2021 Snijeg ,Narodno pozorište Sarajevo,Dino Mustafić

2022 Heda Gabler ,Julle Tesman ,Narodno pozorište Sarajevo,Nermin Hamzagić

2022 Hasanaginice ,Narodno pozorište Sarajevo,Danilo Marunović

2023 Moj sin samo malo sporije hoda, Ana, Sarajevski ratni teatar,Ivan Plazibat

 Filmovi i Serije ,izbor 
Paviljon (2024) film
Dedek gre na jug (2022) film
Pun mjesec (2019) film
Ne diraj mi mamu (2018) serija
Lažni svjedok (2016) serija
Kriza (2013) serija
Šangaj (2012) film
Lud, zbunjen, normalan (2011) serija
Kao da me nema (2010) film
Nebo iznad krajolika (2006) film
Dobro uštimani mrtvaci (2005) film
Crna hronika (2004)serija
Remake (2003) film
Viza za budućnost (2002) serija
Savršeni krug (1997) film
Sarajevske priče (1991) film
Brisani prostor (1985)film
Sabina K.(2015)  film
Uđi, ako hoćeš (1968) film

 Nagrade,izbor 
Nagrada Tmačin prsten za desetogodišnji angažman i očuvanje digniteta glumca (2004)
Nagrada Zlatni lovorov vijenac (za doprinos teatarskoj umjetnosti) 59. MESS-a (2019)
Nagrada za najbolju glumicu Pozorišne-Kazališne igre Jajce (2022)
Nagrada za najbolju glumicu Međunarodni festival malih scena Rijeka (2023)
Nagrada za najbolju glumicu Dani satire Fadila Hadžića, Kerempuh, Zagreb (2023)
Nagrada za najbolju glumicu Teatar fest "Petar Kočić" Banja Luka (2023)
Nagrada za najbolju glumicu Internacionalni teatarski susreti u Brčkom (1975)
Nagrada za životno djelo Kantona Sarajevo (2019)
Nagrada za najbolju glumicu Festival glumca u Konjicu (2024)
Nagrada "Adem Ćejvan" za životno djelo,Zenica (2011)

 Također pogledajte 

 Vanjski linkovi 

Kategorija:Rođeni 1946.
Kategorija:Živi ljudi
Kategorija:Biografije, Sarajevo
Kategorija:Bosanskohercegovačke glumice
Kategorija:Potpisnici Deklaracije o zajedničkom jeziku